Prvić

Prvić er ei lita øy i Adriahavet ved kysten av Kroatia. Ho er ein del av Šibenik-øygruppa, om lag 1 km frå fastlandet nær Vodice. Administrativt høyrer øya inn under kommunen Vodice i fylket Šibenik-Knin.

Det ligg to landsbyar på øya, Prvić Luka og Šepurine. Šepurine ligg på vestsida av øya ovanfor Vodice. Prvić Luka ligg i den største vika på søraustsida, og er verna mot nordleg og vestleg vind. Øya har eit areal på 2,37 km²,Statistisk årbok 2006 for Kroatia og eit folketal på 400 (2021).

Namnet på øya kjem mogelegvis frå Prvin, namnet på den kroatiske vårguden. Det er ingen bilar på øya. Den vidkjende vitskapsmannen Faust Vrančić ligg gravlagd ved Prvić Luka sidan øya var feriestad for familien hans om sommaren.

Folketal
Folketalet på øya ved dei siste folketeljingane var:

   Folketal 2001  Folketal 2011  Folketal 2021 Prvić Šepurine  262  239  252 Prvić Luka  191  164  148 Øya Prvić 453 403 400

 Kjelder 
Referansar

Bakgrunnsstoff
 Prvić på infoadriatic.com 
 prvic.netfirms.com 

Kategori:Øyar i Kroatia